CELEX: 62014CN0048
Language: sl
Date: 2014-01-30 00:00:00
Title: Zadeva C-48/14: Tožba, vložena 30. januarja 2014 – Evropski parlament proti Svetu Evropske unije

7.4.2014   
            
            
               SL
            
            
               Uradni list Evropske unije
            
            
               C 102/21
            
         Tožba, vložena 30. januarja 2014 – Evropski parlament proti Svetu Evropske unije
   (Zadeva C-48/14)
   2014/C 102/30
   Jezik postopka: francoščina
   
      Stranki
   
   
      Tožeča stranka: Evropski parlament (zastopnika: L. Visaggio in J. Rodrigues, agenta)
   
      Tožena stranka: Svet Evropske unije
   
      Predlogi tožeče stranke
   
   
               —
            
            
               Direktiva Sveta 2013/51/Euratom z dne 22. oktobra 2013 o določitvi zahtev za varstvo zdravja prebivalstva pred radioaktivnimi snovmi v vodi, namenjeni za porabo človeka (1) naj se razglasi za nično;
            
         
               —
            
            
               Svetu Evropske unije naj se naloži plačilo stroškov.
            
         
      Tožbeni razlogi in bistvene trditve
   
   Parlament v podporo tožbi navaja tri razloge.
   Prvič, Parlament trdi, da je Svet izbral napačno pravno podlago, ker ukrepi, ki so predmet izpodbijane direktive, izhajajo iz pristojnosti Unije na področju varstva okolja iz člena 192 PDEU. Ti ukrepi naj bi torej morali biti sprejeti na podlagi tega člena po rednem zakonodajnem postopku, ne pa na podlagi členov 31 in 32 Pogodbe ESAE.
   Drugič, Parlament poudarja, da izpodbijana direktiva ogroža pravno varnost, ker določa pravila za nadzor in analizo, ki obstajajo hkrati s pravili, ki že veljajo na podlagi Direktive 98/83/ES (2).
   Zadnjič, Parlament meni, da je Svet s sprejetjem izpodbijane direktive kršil načelo lojalnega sodelovanja med institucijami iz člena 13(2) PEU.
   
      (1)  UL L 296, str. 12.
   
      (2)  Direktiva Sveta 98/83/ES z dne 3. novembra 1998 o kakovosti vode, namenjene za prehrano ljudi (UL, posebna izdaja v slovenščini, poglavje 15, zvezek 4, str. 90).